Na temelju članka 17., stavka 3. Zakona o pravnom položaju vjerskih zajednica („Narodne novine“ broj 83/02. i 73/13) i članka 31. Statuta Općine Ferdinandovac ("Službeni glasnik "Koprivničko-križevačke županije" broj 6/13, 1/18. i 5/20), Općinsko vijeće Općine Ferdinandovac na 39. sjednici održanoj 16. prosinca 2020. donijelo je

**PROGRAM**

**javnih potreba sufinanciranja vjerskih zajednica**

**na području Općine Ferdinandovac u 2021. godini**

I.

 Programom javnih potreba sufinanciranja vjerskih zajednica na području Općine Ferdinandovac u 2021. godini (u daljnjem tekstu: Program) utvrđuju se javne potrebe sufinanciranja vjerskih zajednica i sredstva za financiranje tih potreba koja se osiguravaju u Proračunu Općine Ferdinandovac za 2021. godinu (u daljnjem tekstu: Proračun).

II.

 Javne potrebe sufinanciranja vjerskih zajednica na području Općine Ferdinandovac (u daljnjem tekstu: Općina) ostvarivat će se:

 − financiranjem troškova održavanja i obnove objekata vjerske zajednice,

 − financiranjem projekata i programa vjerskih udruga.

III.

 Za javne potrebe iz točke II. ovog Programa u Proračunu su planirana sredstva u ukupnoj svoti 174.000,00 kuna, i to:

 - za održavanje Župne crkve sv. Ferdinanda kralja i župnog dvora

 u Ferdinandovcu 12.000,00 kuna,

 - za izradu projektno-tehničke dokumentacije za obnovu

 Župne crkve sv. Ferdinanda kralja u Ferdinandovcu 158.000,00 kuna,

 - za projekte i programe vjerskih udruga 4.000,00 kuna.

IV.

 Sredstva za javne potrebe utvrđena točkom III., stavkom 1., podstavkom 1. ovog Programa korisnici će ostvariti temeljem obrazloženog zahtjeva za dodjelu sredstava.

 Sredstva za javne potrebe utvrđena točkom III., stavkom 1., podstavkom 2. ovog Programa Općina Ferdinandovac uplatit će izrađivaču projektno-tehničke dokumentacije temeljem provedenog postupka javne nabave.

 Sredstva za javne potrebe utvrđena točkom III., stavkom 1., podstavkom 3. ovog Programa korisnici će ostvariti temeljem javnog natječaja.

V.

 O izvršenju ovog Programa, korisnici iz točke III., stavka 1., podstavka 1. ovog Programa kojima su ovim Programom raspoređena sredstva dužni su podnijeti izvješće općinskom načelniku Općine Ferdinandovac, najkasnije do 31. siječnja 2021. godine.

VI.

 Ovaj Program objavit će se u "Službenom glasniku Koprivničko-križevačke županije", a stupa na snagu 1. siječnja 2021. godine.

OPĆINSKO VIJEĆE OPĆINE FERDINANDOVAC

KLASA: 070-01/20-01/01

URBROJ: 2137/15-01-20-2

Ferdinandovac, 16. prosinca 2020.

POTPREDSJEDNIK:

**Darko Marić**